ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 1.marca 2006
							          K materiálu č. 3376/2006
							          K bodu č. 8

   S T A N O V I S K O
	
k návrhu nariadenia vlády Slovenskej republiky o technických požiadavkách na zariadenia na odtiahnutie motorových vozidiel – nové znenie
 
I.
     Návrh nariadenia vlády Slovenskej republiky o technických požiadavkách na zariadenia na odtiahnutie motorových vozidiel predkladá na rokovanie vlády Slovenskej republiky minister dopravy , pôšt a telekomunikácií Slovenskej republiky Pavol Prokopovič.
II.
      Návrh nariadenia vlády  bol vypracovaný z dôvodu potreby transpozície smernice Rady 77/389/EHS zo 17. mája 1977 o aproximácii právnych predpisov členských štátov týkajúcich sa zariadení na odtiahnutie motorových vozidiel v znení smernice Komisie 96/64/ES.
III.
     Predmetný návrh nariadenia vlády Slovenskej republiky bol prerokovaný na zasadnutí Legislatívnej rady vlády Slovenskej republiky dňa 7. februára 2006.  Legislatívna rada vlády Slovenskej republiky  po prerokovaní návrhu nariadenia vlády odporučila predkladateľovi predložiť nové znenie tohto návrhu na rokovanie vlády Slovenskej republiky , v ktorom budú zapracované jej pripomienky a odporúčania.
IV.
Sekcia vládnej legislatívy Úradu vlády Slovenskej republiky konštatuje, že v návrhu nariadenia  vlády Slovenskej republiky o technických požiadavkách na zariadenia na odtiahnutie motorových vozidiel, sú  pripomienky  Legislatívnej  rady  vlády  Slovenskej  republiky  ( 11 pripomienok)  zapracované  a preto odporúča  návrh nariadenia vlády schváliť s tým , že bude zapracovaná táto pripomienka:

V § 6 je potrebné vložiť slovo ,,účinnosť“ za slová ,,vlády nadobúda“.

V Bratislave 23 . februára 2006
Vypracoval : V.Rajníček 

					                                       
                                                                                          
                                                                                                          Štefan G r m a n
									generálny riaditeľ
   								       sekcie vládnej legislatívy